शीर्षक: चीन का भूटान के साथ भी है सीमा विवाद, सुझाई ये डील - प्रेस रिव्यू\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
चीन के इस प्रस्ताव पर हैरानी जताई जा रही है कि क्या वो पूर्वी भूटान पर अपने पुरज़ोर दावे और इसे भारत पर दबाव बनाने की एक रणनीति के तौर पर इस्तेमाल करने के बाद अब भूटान के सामने एक नई डील पेश कर रहा है. 

चीनी विदेश मंत्रालय के प्रवक्ता ने कहा, "चीन अपने स्टैंड पर बना हुआ है. चीन और भूटान के बीच सीमांकन नहीं हुआ है और मध्य, पूर्वी और पश्चिमी सेक्शन को लेकर विवाद है."

उन्होंने कहा कि यही वजह है कि चीन "विवाद सुलझाने के लिए एक पैकेज समाधान पेश कर रहा है."

पूर्वी भूटान पर चीन का दावा नया है, क्योंकि इससे पहले उसने कभी भी सकतेंग वाइल्डलाइफ सैंक्चुरी पर दावा नहीं जताया था. ये सैंक्चुरी अरुणाचर प्रदेश की सीमा के नज़दीक पड़ती है. 

समाप्त

1984 के बाद से विवादित सीमा को लेकर 24 बार बातचीत हुई, तब चीन ने ऐसा कोई दावा नहीं किया था. 

सामरिक मामलों के विशेषज्ञ ब्रह्मा चेलानी कहते हैं कि द्वितीय विश्व युद्ध के बाद शायद ये पहला मामला है जब एक देश ने दूसरे देश के उस क्षेत्र पर दावा किया है, जहाँ सिर्फ़ एक तीसरे देश से पहुँचा जा सकता है.

चेलानी कहते हैं कि चीनी प्रवक्ता की बात से लगता है कि चीन भूटान को एक नया पैकेज ऑफर कर रहा है, क्योंकि वो पहले ही भूटान में लगभग पूरे डोकलाम पर क़ब्ज़ा कर चुका है.

वो कहते हैं, "2017 में एक कोने में स्थित जिस जगह पर विवाद हुआ था, उसके अलावा चीन डोकलाम पर क़ब्ज़ा कर चुका है. और अब छोटे से भूटान के पूर्वी क्षेत्र के एक बड़े हिस्से पर दावा कर वो अपने पुराने पैकेज की जगह नया पैकेज देने की कोशिश करेगा."

चीन की पुरानी पेशकश थी कि भूटान डोकलाम पर अपने दावे को छोड़ देगा, जिसके बदले में वो उसे सेंट्रल सेक्शन सौंप देगा. भूटान इस पर सहमत नहीं था. माना जाता है कि भारत के कहने पर उसने ऐसा किया था.    

चीन ने सकतेंग वाइल्डलाइफ सैंक्चुरी पर पहली बार हाल में हुई ग्लोबल एनवायरमेंट फैसेलिटी काउंसिल में दावा किया था. जिसके बाद भूटान ने कहा था कि सकतेंग उसका अभिन्न अंग है. 

भारत और अमरीका सीमित व्यापार समझौते के क़रीब

द हिंदू अख़बार के मुताबिक़, केंद्रीय वाणिज्य मंत्री पीयूष गोयल ने कहा है कि भारत और अमरीका में एक सीमित व्यापार समझौते पर लगभग समहति बन गई है.

यूएस-इंडिया बिज़नेस काउंसिल की ओर से एक कार्यक्रम में उन्होंने वीडियो कॉन्फ्रेंस के ज़रिए हिस्सा लिया. गोयल ने कहा, "मेरा विश्वास है कि पिछले कुछ...